**บันทึกข้อความ**



**ส่วนราชการ** สำนักปลัด องค์การบริหารส่วนตำบลทุ่งแก

**ที่** สน ๗๘๐๐๑/  วันที่ ๒๖ เดือน พฤศจิกายน พ.ศ. ๒๕๖๒

**เรื่อง** การประชุมคณะกรรมการสนับสนุนการจัดทำแผนพัฒนา

**เรียน** ประธานคณะกรรมการสนับสนุนการจัดทำแผนพัฒนา

**เรื่องเดิม**

ตามที่องค์การบริหารส่วนตำบลทุ่งแก ได้พิจารณาอนุมัติและประกาศใช้แผนพัฒนาท้องถิ่น(พ.ศ.๒๕๖๑-๒๕๖๕) เพิ่มเติม/เปลี่ยนแปลง ครั้งที่ ๑ พร้อมทั้งได้พิจารณาคัดเลือกแผนงาน/โครงการตามลำดับความสำคัญของหมู่บ้าน เพื่อใช้ในการจัดทำข้อบัญญัติงบประมาณรายจ่ายประจำปี ๒๕๖๓ ขององค์การบริหารส่วนตำบลทุ่งแก แล้วนั้น

**ข้อเท็จจริง**

เนื่องจากมีโครงการก่อสร้างถนนคอนกรีตเสริมเหล็กสายบ้านโคกไชยวาน-บ้านโสก เป้าหมาย(ผลผลิตของโครงการ)ใส่รายละเอียดผิดพลาด ดังนั้น จึงดำเนินการแก้ไข และโครงการชุมชนปลอดขยะ ที่จะดำเนินการในปีงบประมาณ ๒๕๖๓ ซึ่งเป็นนโยบายของจังหวัดให้ดำเนินการ ดังนั้นจึงดำเนินการเพิ่มเติมโครงการในแผนพัฒนาท้องถิ่น(พ.ศ.๒๕๖๑-๒๕๖๓)

**ระเบียบ/กฎหมาย**

-ระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น

พ.ศ.๒๕๔๘ (แก้ไขเพิ่มเติม ฉบับที่ ๓ พ.ศ.๒๕๖๑)

“การแก้ไข” หมายความว่า การแก้ไขข้อผิดพลาดในแผนพัฒนาท้องถิ่นหรือแผนการดำเนินงานให้ถูกต้องโดยไม่ทำให้วัตถุประสงค์และสาระสำคัญเดิมเปลี่ยนแปลงไป

“การเพิ่มเติม” หมายความว่า การเพิ่มเติมแผนงาน โครงการที่ไม่มีอยู่ในแผนพัฒนาท้องถิ่นให้ปรากฏไว้ในแผนพัฒนาท้องถิ่น

“การเปลี่ยนแปลง” หมายความว่า การทำให้ วัตถุประสงค์และสาระสำคัญของแผนพัฒนาท้องถิ่นเปลี่ยนแปลงไปจากเดิม

“ข้อ ๒๒/๑ เพื่อประโยชน์ของประชาชน การเปลี่ยนแปลงแผนพัฒนาท้องถิ่น ให้เป็นอำนาจของคณะกรรมการพัฒนาท้องถิ่น สำหรับองค์การบริหารส่วนตำบลให้ส่งร่างแผนพัฒนาท้องถิ่น ที่เปลี่ยนแปลงให้สภาองค์การบริหารส่วนตำบลพิจารณาตามมาตรา ๔๖ แห่งพระราชบัญญัติสภาตำบล และองค์การบริหารส่วนตำบล พ.ศ.๒๕๓๗ ด้วย เมื่อแผนพัฒนาท้องถิ่นตามวรรคหนึ่งได้รับความเห็นชอบแล้ว ให้ส่งแผนพัฒนาท้องถิ่นดังกล่าว ให้ผู้บริหารท้องถิ่นประกาศใช้ พร้อมทั้งปิดประกาศให้ประชาชนทราบโดยเปิดเผยไม่น้อยกว่าสามสิบวัน นับแต่วันที่ผู้บริหารท้องถิ่นประกาศใช้”

-๒-

“ข้อ ๒๒/๒ ในกรณีการเพิ่มเติมหรือเปลี่ยนแปลงแผนพัฒนาท้องถิ่นที่เกี่ยวกับโครงการพระราชดำริ งานพระราชพิธี รัฐพิธี นโยบายรัฐบาล และนโยบายกระทรวงมหาดไทย ให้เป็นอำนาจของผู้บริหารท้องถิ่น สำหรับองค์การบริหารส่วนตำบลให้ส่งร่างแผนพัฒนาท้องถิ่นที่เพิ่มเติมหรือเปลี่ยนแปลงให้สภาองค์การบริหารส่วนตำบลพิจารณาตามมาตรา ๔๖ แห่งพระราชบัญญัติสภาตำบล และองค์การบริหารส่วนตำบล พ.ศ.๒๕๓๗ ด้วย และเมื่อแผนพัฒนาท้องถิ่นที่เพิ่มเติมหรือ เปลี่ยนแปลงได้รับความเห็นชอบแล้วให้ปิดประกาศให้ประชาชนทราบโดยเปิดเผยไม่น้อยกว่าสามสิบวันนับแต่วันที่ได้รับความเห็นชอบการเพิ่มเติมหรือเปลี่ยนแปลงแผนพัฒนาท้องถิ่นดังกล่าว”

**ข้อพิจารณา**

ดังนั้น องค์การบริหารส่วนตำบลทุ่งแก จึงมีความจำเป็นต้องจัดทำแผนพัฒนาท้องถิ่น(พ.ศ.๒๕๖๑-๒๕๖๕) เพิ่มเติม/เปลี่ยนแปลง ครั้งที่ ๑ เพื่อให้สามารถแก้ไขปัญหา/ความต้องการ และนำไป

สู่การปฏิบัติที่ถูกต้องอย่างแท้จริง และการเพิ่มเติม/เปลี่ยนแปลงแผนพัฒนาท้องถิ่น(พ.ศ.๒๕๖๑-๒๕๖๕) ครั้งที่ ๑ จะเกิดประโยชน์สูงสุดแก่ประชาชน จึงเห็นควรดำเนินการดังนี้

๑.เชิญประชุมคณะกรรมการสนับสนุนฯ ทุกท่านเข้าร่วมประชุมโดยพร้อมเพรียงกัน

๒.จัดทำร่างแผนพัฒนาท้องถิ่น(พ.ศ.๒๕๖๑-๒๕๖๕) เพิ่มเติมครั้งที่ ๑

จึงเรียนมาเพื่อโปรดทราบและพิจารณาดำเนินการต่อไป

(นางประภาพร เกษเกษร)

นักวิเคราะห์นโยบายและแผนชำนาญการ

ผู้ช่วยเลขานุการคณะกรรมการสนับสนุนฯ

เรียน ประธานคณะกรรมการสนับสนุนฯ

-เห็นควรดำเนินการเพื่อการปฏิบัติให้เป็นไปตามระเบียบฯต่อไป

(นางสุริวิภา สัพโส)

หัวหน้าสำนักปลัด

กรรมการและเลขานุการคณะกรรมการสนับสนุนฯ

คำสั่งประธานกรรมการสนับสนุนฯ

-เห็นชอบตามที่เสนอ

-แจ้งคณะกรรมการสนับสนุนฯทุกท่านเข้าร่วมประชุมในวันที่ ๒๙ พฤศจิกายน ๒๕๖๒เวลา๑๐.๐๐ น.

ณ ห้องประชุมองค์การบริหารส่วนตำบลทุ่งแก

(นางศนิตรา สุขะปุณพันธ์)

ปลัดองค์การบริหารส่วนตำบลทุ่งแก

ประธานกรรมการสนับสนุนการจัดทำแผนพัฒนาท้องถิ่น

ระเบียบวาระการประชุม

คณะกรรมการสนับสนุนการจัดทำแผนพัฒนาองค์การบริหารส่วนตำบลทุ่งแก

ครั้งที่ ๑/๒๕๖๒

วันที่ ๒๙ พฤศจิกายน พ.ศ.๒๕๖๒

ณ ห้องประชุมองค์การบริหารส่วนตำบลทุ่งแก

........................................

ระเบียบวาระที่ ๑ เรื่องที่ประธานแจ้งให้ที่ประชุมทราบ

๑.๑เหตุผลและความจำเป็นในการจัดทำแผนพัฒนาท้องถิ่น

(พ.ศ.๒๕๖๑-๒๕๖๕) เพิ่มเติม/เปลี่ยนแปลง ครั้งที่ ๑

ระเบียบวาระที่ ๒ รับรองรายงานการประชุม

..............................................................................................................

.............................................................................................................

ระเบียบวาระที่ ๓ เรื่องเพื่อทราบ

.............................................................................................................

..............................................................................................................

ระเบียบวาระที่ ๔ เรื่องเพื่อพิจารณา


๔.๑ การจัดทำร่างแผนพัฒนาท้องถิ่น(พ.ศ.๒๕๖๑-๒๕๖๕) เพิ่มเติม/

เปลี่ยนแปลง ครั้งที่ ๑

ระเบียบวาระที่ ๕ เรื่องอื่นๆ

................................................................................................................

...............................................................................................................

ที่ สน ๗๘๐๐๑/  ที่ทำการองค์การบริหารส่วนตำบลทุ่งแก

อำเภอเจริญศิลป์ จังหวัดสกลนคร

๔๗๒๙๐

พฤศจิกายน ๒๕๖๒

เรื่อง ขอเชิญประชุมเพื่อจัดทำร่างแผนพัฒนาท้องถิ่น (พ.ศ.๒๕๖๑-๒๕๖๕) เพิ่มเติม/เปลี่ยนแปลง ครั้งที่ ๑

เรียน คณะกรรมการสนับสนุนการจัดทำแผนพัฒนาท้องถิ่นทุกท่าน

สิ่งที่ส่งมาด้วย ระเบียบวาระการประชุม จำนวน ๑ ฉบับ

ด้วยองค์การบริหารส่วนตำบลทุ่งแก จะดำเนินการจัดทำร่างแผนพัฒนาท้องถิ่น(พ.ศ.๒๕๖๑-๒๕๖๕) เพิ่มเติม/เปลี่ยนแปลงครั้งที่ ๑ เพื่อให้สามารถแก้ไขปัญหา/ความต้องการของประชาชนและนำไปสู่การปฏิบัติที่ถูกต้อง และการเพิ่มเติม/เปลี่ยนแปลงแผนพัฒนาท้องถิ่น(พ.ศ.๒๕๖๑-๒๕๖๕) ครั้งที่ ๑ จะเกิดประโยชน์สูงสุดแก่ประชาชน จึงขอเชิญท่านเข้าร่วมประชุมใน**วันที่ ๒๙ พฤศจิกายน พ.ศ.๒๕๖๒ ณ ห้องประชุมองค์การบริหารส่วนตำบลทุ่งแก เวลา ๑๓.๐๐ น.**

จึงเรียนมาเพื่อโปรดทราบและเข้าร่วมประชุมโดยพร้อมเพรียงกัน

ขอแสดงความนับถือ

(นางศนิตรา สุขะปุณพันธ์)

ปลัดองค์การบริหารส่วนตำบลทุ่งแก

ประธานคณะกรรมการสนับสนุนการจัดทำแผนพัฒนาท้องถิ่น

สำนักปลัด

งานวิเคราะห์นโยบายและแผน

โทร. ๐๔๒-๗๐๙๑๖๐

โทรสาร. ๐๔๒-๗๐๙๐๘๒

***“อยู่สกล รักสกล ทำเพื่อสกลนคร”***

**บันทึกข้อความ**



**ส่วนราชการ** สำนักปลัด องค์การบริหารส่วนตำบลทุ่งแก

**ที่** สน ๗๘๐๐๑/  วันที่ ๒ เดือน ธันวาคม พ.ศ. ๒๕๖๒

**เรื่อง** การประชุมคณะกรรมการพัฒนาองค์การบริหารส่วนตำบลทุ่งแก เพื่อจัดทำแผนพัฒนาท้องถิ่น

(พ.ศ.๒๕๖๑-๒๕๖๕) เพิ่มเติมฉบับที่ ๑

**เรียน** ประธานคณะกรรมการพัฒนาองค์การบริหารส่วนตำบลทุ่งแก

**เรื่องเดิม**

ตามที่องค์การบริหารส่วนตำบลทุ่งแก ได้พิจารณาอนุมัติและประกาศใช้แผนพัฒนาท้องถิ่น(พ.ศ.๒๕๖๑-๒๕๖๕) เพิ่มเติม/เปลี่ยนแปลง ครั้งที่ ๑ พร้อมทั้งได้พิจารณาคัดเลือกแผนงาน/โครงการตามลำดับความสำคัญของชุมชน เพื่อใช้ในการจัดทำข้อบัญญัติงบประมาณรายจ่ายประจำปี ๒๕๖๓ ขององค์การบริหารส่วนตำบลทุ่งแก แล้วนั้น

**ข้อเท็จจริง**

เนื่องจากมีโครงการก่อสร้างถนนคอนกรีตเสริมเหล็กสายบ้านโคกไชยวาน-บ้านโสก ตรงเป้าหมาย(ผลผลิตโครงการ) ลงรายละเอียดข้อมูลผิดพลาด จึงจำเป็นที่ต้องดำเนินการแก้ไขให้ถูกต้องตามระเบียบ และโครงการอื่นที่จำเป็นที่ต้องดำเนินการในปีงบประมาณ ๒๕๖๓ จึงดำเนินการเสนอคณะกรรมการพัฒนาท้องถิ่นเพื่อให้ดำเนินการเพิ่มเติม/เปลี่ยนแปลงแผนพัฒนาท้องถิ่น(พ.ศ.๒๕๖๑-๒๕๖๕)

**ระเบียบ/กฎหมาย**

ในการนี้ องค์การบริหารส่วนตำบลทุ่งแก จึงได้จัดทำร่างแผนพัฒนาท้องถิ่น(พ.ศ.๒๕๖๑-๒๕๖๕) เพิ่มเติม ฉบับที่ ๑ ซึ่งตามระเบียบกระทรวงมหาดไทยว่าด้วยการจัดทำแผนพัฒนาองค์กรปกครองส่วนท้องถิ่น (ฉบับที่ ๒) พ.ศ.๒๕๕๙ มีดังนี้

๑.คณะกรรมการสนับสนุนการจัดทำแผนพัฒนาท้องถิ่น จัดทำร่างแผนพัฒนาท้องถิ่นสี่ปีเพิ่มเติมหรือเปลี่ยนแปลงพร้อมเหตุผลและความจำเป็นเสนอคณะกรรมการพัฒนาท้องถิ่น

๒.คณะกรรมการพัฒนาและประชาคมท้องถิ่นพิจารณาร่างแผนพัฒนาท้องถิ่นสี่ปีที่เพิ่มเติมหรือเปลี่ยนแปลงเพื่อเสนอผู้บริหารท้องถิ่น

เพื่อให้เป็นไปตามกฎหมายว่าด้วยสภาตำบลและองค์การบริหารส่วนตำบล สำหรับองค์การบริหารส่วนตำบลให้ผู้บริหารท้องถิ่นเสนอตำบลทุ่งแก และประชาคมท้องถิ่นในวันที่ ๒๓ ธันวาคม ๒๕๖๒ เวลา ๑๐.๐๐ น. ณ ห้องประชุมองค์การบริหารส่วนตำบลทุ่งแก

จึงเรียนมาเพื่อโปรดพิจารณา

(นางประภาพร เกษเกษร)

นักวิเคราะห์นโยบายและแผนชำนาญการ

ผู้ช่วยเลขานุการคณะกรรมการพัฒนาฯ

-๒-

เรียนประธานคณะกรรมการสนับสนุนฯ

-เห็นควรดำเนินการเพื่อปฏิบัติให้เป็นไปตามระเบียบฯต่อไป

(นางศนิตรา สุขะปุณพันธ์)

ปลัดองค์การบริหารส่วนตำบลทุ่งแก

กรรมการและเลขานุการคณะกรรมการพัฒนาฯ

คำสั่งประธานคณะกรรมการพัฒนาฯ

-เห็นชอบตามที่เสนอ

-แจ้งคณะกรรมการพัฒนาฯ และประชาคมท้องถิ่น ทุกท่านเข้าร่วมประชุมในวันที่ ๒๓ ธันวาคม ๒๕๖๒ เวลา ๑๐.๐๐ น. เป็นต้นไป

(นายมนตรี เปลี่ยนผึ้ง)

ประธานสภาองค์การบริหารส่วนตำบลทุ่งแก

ประธานคณะกรรมการพัฒนาฯ