**คำนำ**

กระทรวงมหาดไทย ได้แจ้งแนวทางการจัดทำและประสานแผนพัฒนาท้องถิ่น(พ.ศ.๒๕๖๑-๒๕๖๕) ขององค์กรปกครองส่วนท้องถิ่น ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น(ฉบับที่๓) พ.ศ.๒๕๖๑ กำหนดให้แผนพัฒนาท้องถิ่นมีระยะเวลาห้าปี เพื่อให้สอดคล้องและเชื่อมโยงกับแผนพัฒนาจังหวัดและแผนพัฒนากลุ่มจังหวัดรวมทั้งแผนปฏิบัติราชการประจำปีจังหวัด แผนปฏิบัติราชการประจำปีกลุ่มจังหวัดตลอดจนสามารถบูรณาการแผนงาน/โครงการ/กิจกรรม และงบประมาณในพื้นที่ได้อย่างมีประสิทธิภาพ อันจะก่อให้เกิดประโยชน์สูงสุดให้กับประชาชน

แผนพัฒนาท้องถิ่น(พ.ศ.๒๕๖๑-๒๕๖๕) หมายรวมถึงยุทธศาสตร์การพัฒนาขององค์การบริหารส่วนตำบลทุ่งแก ประกอบด้วยรายละเอียดของกิจกรรม/โครงการ ซึ่งในแผนพัฒนาท้องถิ่นขององค์การบริหารส่วนตำบลทุ่งแก ได้มีการทบทวน เพิ่มเติม เปลี่ยนแปลง โดยได้ผ่านกระบวนการประชาคมท้องถิ่นเพื่อสร้างกระบวนการมีส่วนร่วมของประชาชน และชุมชน โดยองค์กรปกครองส่วนท้องถิ่นได้ทบทวนโครงการที่บรรจุไว้ในแผนพัฒนาท้องถิ่นให้เป็นปัจจุบัน เพื่อการนำไปเป็นกรอบแนวทางในการของบประมาณรายจ่ายประจำปี งบประมาณรายจ่ายเพิ่มเติม งบประมาณจากเงินสะสมในแต่ละปีงบประมาณในช่วงของแผนนั้น รวมทั้งแนวทางเพื่อให้มีการปฏิบัติให้บรรลุวัตถุประสงค์ตามโครงการพัฒนาที่กำหนดไว้ในแผนพัฒนาท้องถิ่น

องค์การบริหารส่วนตำบลทุ่งแก ขอขอบคุณผู้แทนประชาคมหมู่บ้าน ชุมชน และตัวแทนตำบล คณะกรรมการสนับสนุนการจัดทำแผนพัฒนาองค์การบริหารส่วนตำบลทุ่งแก คณะกรรมการพัฒนาองค์การบริหารส่วนตำบลทุ่งแก ผู้นำชุมชน ส่วนราชการ หน่วยงานรัฐวิสาหกิจ และทุกภาคส่วนในประชาสังคม ตลอดจนหัวหน้าส่วนการงานทุกท่านที่ได้ให้ข้อมูลและเสนอความคิดเห็น และแนวทางในการจัดทำแผนพัฒนาท้องถิ่น (พ.ศ.๒๕๖๑-๒๕๖๕)เพิ่มเติม/เปลี่ยนแปลง ฉบับที่ ๑ จนสำเร็จตามวัตถุประสงค์ ในครั้งนี้เป็นอย่างดียิ่ง

งานวิเคราะห์นโยบายและแผน

สำนักปลัด องค์การบริหารส่วนตำบลทุ่งแก